Baretosas
Baretosas (port. Barretos) – miestas pietryčių Brazilijoje, šiaurinėje San Paulo valstijos dalyje, į šiaurės rytus nuo Ribeiran Preto, 440 km nuo San Paulo. Yra oro uostas, geležinkelis ir plentas į San Paulą. Avalynės, baldų, tekstilės, maisto (mėsos konservų, pieno, vaisių perdirbimo) pramonė. Vykdoma prekyba galvijais. Baretose vyksta svarbiausias šalyje rodeo festivalis.